તમે તમારી મેળે કામ કરો. નથી તમારું માન ઘરમાં કે નથી તમારું માન બહાર. તો બીજે શું કામ તરફડિયાં મારો છો? બીજે શું કામ ફાંફાં મારો છો? જ્યાં જાવ ત્યાં તમને જોઇને લોકો આવો, બેસો કહેતા હોય તો જ તમે મોટામાં મોટા પુણ્યાત્મા. તો જ તમારી પાસે લક્ષ્મી આવે. તો જ તમે ધનપતિ બની શકો. હવે તમે જો નાસ્તિક હો તો પાછું તમને થાય છે કે આ વળી પુણ્ય એટલે શું? તે વળી ક્યાં લેવા જવું? તેનો જવાબ બહુ સરળ છે. માણસ ખૂબ મહેનત કરે છે છતાં તેને ઓછામાં ઓછું મળે. એ બહુ થોડું પુણ્ય કહેવાય. શારીરિક મહેનત ઓછી અને વાણીની મહેનત વધુ હોય તો વકીલ કે ડોક્ટર બની શકાય તો તમારું પુણ્ય પેલા કરતાં વધારે કહેવાય.